Vandag se sportnuusBernie Ecclestone. Foto: Twitter. Formule Een: ’n Familiewoordvoerder het bevestig dat die Brit se 44-jarige vrou Fabiana Flosi geboorte aan ’n seun gegee het. Ace is die egpaar se eerste kind. Ecclestone het drie dogters – Tamara, Petra en Deborah – uit vorige huwelike. Hy was onlangs in die spervuur omdat hy in ’n onderhoud gesê het dat swart mense soms groter rassiste as wit mense is. Veral die uitgesproke wêreldkampioen Lewis Hamilton het hom daaroor aangevat. Intussen sal F1-aksie die week hervat word met die wedren op die Spielberg-renbaan in Oostenryk. Die kwalifiserende rondes sal môre vanaf 14:55 op SuperSport1 uitgesaai word, terwyl die hoofwedren Sondag vanaf 15:05 op dieselfde kanaal is. Rugby: Hul haker, die talentvolle Joseph Dweba, sal voortaan sy rugby in Frankryk vir Bordeaux speel. Hy het 48 wedstryde vir die Cheetahs gespeel en was ’n lid van verlede jaar se seëvierende Curriebekerspan. Dan het drie spelers – Gerhard Olivier (besering), Justin Basson (besering) en Louis Fouché (sakegeleentheid) – hul uittrede aangekondig. Rabz Mazwane is deur die Leeus nadergetrek, terwyl Sintu Manjezi op Loftus Versfeld in aksie sal wees. Barrett het in die Aotearoa-reeks sy buiging vir die Blues gemaak, nadat hy jare lank een van die Hurricanes se steunpilare was. Die 29-jarige sal egter na sy geboorteland vir die 2021-toetsseisoen terugkeer. Hy sal daarna ook beskikbaar vir die Blues wees.